
3 ΧΡΟΝΙΑ ΥΠΟΤΑΓΉ, ΠΑ 5 Λ\ΕΡΕΖ ΕΚΔΡΟΜΉ 

Η πενθήμερη εκδρομή είναι γενικά κάτι θετικό για τους περισσότερους από μας. Όπως καθετί 
όμως που δεν το διαχειριζόμαστε οι ίδιοι άμεσα και ισότιμα, αλλά μπλέκονται σε αυτό και 
υπουργοί, διευθυντές καθηγητές, πρόεδροι, ταξιδιωτικά γραιρεία, φορτώνοντας του ο καθένας τα 
αρνητικά του. έτσι και αυτό καλούμαστε να το προστατεύσουμε οπ' τον εκφυλισμό, 

Η πενθήμερη χρησιμοποιείται απ' τη σχολική διοίκηση σαν το καρότο και οι μαθητές σαν το 
γάιδαρο που για τρία χρόνια το κυνηγάει υπακούοντας στις άνωθεν οδηγίες - εκβιασμούς. «Αν 
κάνετε κατάληψη δεν έχει εκδρομή», «αν με βγάλετε πρόεδρο θα σας πάω στα καλύτερα» κλπ. 
Και όλα αυτά για πέντε μέρες που τις περισσότερες φορές δεν αποφασίζουν οι μαθητές ούτε το 
μέρος, ούτε το πρόγραμμα(Λες και δεν έχουμε χορτάσει από αυτό), ούτε τα μαγαζιά, ούτε την 
περίοδο (η οποία όλος τυχαίως και προστύχως έχει μετατεθεί από το Ό8 και έπειτα στις πρώτες 
μέρες του Δεκέμβρη, με στόχο την αποκλιμάκωση και των εκδηλώσεων μνήμης για τη δολοφονία 
του Αλέξανδρου Γρηγορόπουλου, αλλά και το εδώ και χρόνια καταληψιακό κλίμα των 

Δεκεμβριανών ημερών). 

Όλο αυτό το πανηγύρι ξεκινάει πολύ πριν τις πέντε αυτές μέρες με φουσκωμένα εισιτήρια για 
χοροεσπερίδες, μπλουζάκια, ημερολόγια κλπ. Τα 15μελή καλούνται συνήθως να παίξουν το ρόλο 
του διαμεσολαβητή και να διαχειριστούν - κατευνάσουν τις τυχόν αντιδράσεις. Αμοίβανται για τις 
υπηρεσίες τους με ποσοστά, τζάμπα εισιτήρια κλπ και με μια εμπειρία που θα τους χρησιμεύσει 
στη "φοιτητική ζωή" καθώς με τον ίδιο σάπιο τρόπο λειτουργούν οι φοιτητικές παρατάξεις, τα 

πάρτυ και οι εκδρομές τους. Αντε και βουλευτές παιδιά.. 

Χρόνια τώρα στα μυαλά των μαθητών καλλιεργείται μια πολύ επικίνδυνη για τους ίδιους λογική, 
σύμφωνα με την οποία για να οργανωθεί το οτιδήποτε, από μια εκδρομή μέχρι μια κατάληψη, 
πρέπει να έχουμε αντιπροσώπους οι οποίοι θα μεσολαβούν για εμάς. Στην πραγματικότητα η 
ύπαρξη Ιδμελούς λειτουργεί σαν τη βαλβίδα αποσυμπίεσης των ανατρεπτικών διαθέσεων των 

μαθητών και γι’ αυτό το λόγο έχει θεσμοθετηθεί απ' το κράτος. 

Η έμπρακτη απάντηση σε όλο αυτό έρχεται από τους μαθητές του 3ου Λυκείου Βύρωνα και δεν 
είναι άλλη απ' την αυτοοργανωμένη δράση, την κατάργηση των αντιπροσώπων και την δημιουργία 
ανοιχτών αντιιεραρχικών συνελεύσεων μέσα από τις οποίες οι ίδιοι οι μαθητές αποφασίζουν 

ισότιμα για όλα όσα τους αφορούν. 

(σχετικό ΙίηΙ<: Ηΐΐρ://αΐΗβη5 ίηάγπτβάία.θΓ9/·ίΓοη1· ρΗρ3?Ιαπ9=βΙΑαΓ·ΗοΙβ_ίά=!247196) 

Έτσι ώστε ο οδηγός να είναι οι ίδιοι οι μαθητές, ο γάιδαρος η σχολική διοίκηση και το καρότο η 
ψυχική της ηρεμία. Να αντιστρέφουμε τον εκβιασμό δημιουργώντας μια τόσο μαχητική και 
απαιτητική μαθητική κοινότητα, που και θα αγωνίζεται ασταμάτητα και δεν θα τολμά ούτε να 

σκεφτεί κανείς να της στερήσει μια εκδρομή. 

Μέχρι η ζωή μας να γίνει μια ατέλειωτη εκδρομή.. 


Ανοικτά κάλβσμα - συζήτηση για βττδμβνα τεύχη, εκδηλώσεις, συναυλίες, δράσεις 
αντίστασης:Κ3^^^^^^^^^^Μ£Λστο Ελευθεριακό στέκι Πικροδάφνη, 

Αγ. Βασιλείου & Π.Π. Γερμανού 22, Μπραχάμι. ννν.8*6ϊ<1-ρ1Τα'θά8ί'η1.ΚΓ 


Η αρχική διάθεση κάποιων από μας να επικοινωνήσουμε με τους μαθητές των γύρω περιοχών 
αγκαλιάστηκε και από άλλους και όλοι μαζί αρχίσαμε να βρισκόμαστε και να συζητάμε τις ιδέες 
μας, τα θέματα, τα σενάρια, τους διαλόγους, τα κείμενα, ισότιμα και ανάλογα με τις διαθέσεις και 
τα ενδιαφέροντα μας. Είδαμε για μια ακόμη φορά πως όταν λειτουργούμε με αυτό τον τρόπο τα 
πράγματα γίνονται πιο εύκολα απ' ότι νομίζουμε, Βγάλαμε το πρώτο τεύχος σε 6.000 κομμάτια, το 
μοιράσαμε σε 20 περίπου σχολεία και το οικονομικό κόστος ήταν 100 ευρώ. Η πολύ καλή 

ανταπόκριση οδήγησε σύντομα στο 2ο τεύχος και έπεται συνέχεια.. 

Τελικά αυτό που είναι το δύσκολο και μη εξαγοράσιμο, είναι η απόφαση για ανιδιοτελή δράση. 

Απαξ και υπάρχει όμως όλα είναι δυνατά. 

ΙμτκμαθμμαΙ 

ά'ΓΜΙΙΙ *νΐ.ΐ|Β*ΛΓ.ύΒβ·ΜΪ IΗ 


6-ιπαίΙ: βπέΙιπ3ΕΐΊίΓη3@ΐ65ρίν,η6έ 


* ΜΠΡΑΧΑΜΙ - .ΗΑΙΟΫΒΟΑΗ - ΔΑ·Ηη -ΥΜΗΤΤΟΣ 
Ν.ΧΜΥΓΝΙ* - ΛΑΙΜΟΣ - ΕΛΛΗΝΙΚΟ - ΓΛΥΦΑΔΑ 






